बड़ा संस्कृति

बड़ा संस्कृति (Bara Culture) सिन्धु घाटी सभ्यता के पूर्वी भाग में 2000 ईसापूर्व के आसपास उभरने वाली एक संस्कृति थी। यह यमुना नदी और सतलुज नदी के बीच के दोआब में विकसित हुई। इसकी पूर्वी सीमा हिमालय की निचली शिवालिक पहाड़ियों तक थी। इसके क्षेत्र में भारत के आधुनिक पंजाब, हरियाणा और पश्चिमी उत्तर प्रदेश शामिल थे।

 विवरण 
पुरातत्व साहित्य में बड़ा संस्कृति का विकास हड़प्पा संस्कृति से पूर्व और उस से अलग हुआ माना जाता है, हालांकि बड़ा, पंजाब और कोटला निहंग खान जैसे स्थानों पर इनमें मिलन देखा जाता है। इतिहासकार अकिनोरी उएसुगी और विवेक डांगी के अनुसार बड़ा संस्कृति की कुम्भकारी को उत्तरकालीन हड़प्पा कुम्भकारी (Late Harappan pottery) का भाग समझा जाता है और सिन्धु घाटी सभ्यता के कालक्रम में बड़ा संस्कृति को उत्तरकालीन हड़प्पा काल (Late Harappan period) में डाला जाता है।

 इन्हें भी देखें 
 बड़ा, पंजाब
 सिन्धु घाटी सभ्यता

 सन्दर्भ 

*
श्रेणी:भारत की पुरातात्विक संस्कृतियाँ
श्रेणी:एशिया की कांस्य युगीय संस्कृतियाँ
श्रेणी:पंजाब का इतिहास